I oktober 2020 indgik regeringen en aftale med [[Dansk Folkeparti]], SF og Enhedslisten om at indføre en ny tilbagetrækningsordning kaldet [[tidlig pension]] for personer, der har tilbragt mindst 42 år på [[arbejdsmarked]]et. Ydelsen, der også blev kendt under navnet "Arnepension", havde været et centralt socialdemokratisk valgløfte i valgkampen inden folketingsvalget i 2019. Ordningen blev finansieret ved en kombination af flere forskellige tiltag, blandt andet indførelsen af en særlig beskatning af [[Finansiel service|den finansielle sektor]] og en besparelse på den kommunale beskæftigelsesindsats.<ref>[https://bm.dk/arbejdsomraader/aktuelle-fokusomraader/ny-ret-til-tidlig-pension/ ''Ny ret til tidlig pension''], Beskæftigelsesministeriet, hentet 12. juli 2022</ref><ref>Greve, Bent, [https://denstoredanske.lex.dk/Tidlig_pension "Tidlig pension"], ''[[Den Store Danske]]'', hentet 5. juli 2022{{snd}}via [[Lex.dk]]</ref>
Historie Foreninger Organisationer